A KÖZSZOLGÁLATI TÖRVÉNYSZÉK
ELSŐ TANÁCSA ELNÖKÉNEK VÉGZÉSE
2008. szeptember 4.
F‑81/06. sz. ügy
Tineke Duyster
kontra
az Európai Közösségek Bizottsága
„Egyezség útján történő rendezés a Közszolgálati Törvényszék kezdeményezésére – Törlés”
Tárgy: Az EK 236. cikk és az EA 152. cikk alapján benyújtott kereset, amelyben T. Duyster többek között a 2006. május 11‑i azon bizottsági
határozat megsemmisítését kéri, amely elutasította a szülői szabadságának engedélyezése keretében állítólag elkövetett szabálytalanságokból
eredő károk megtérítése iránti kérelmét elutasító, 2005. november 8‑i bizottsági határozattal szemben benyújtott panaszát.
Határozat: Az első tanács elnöke elrendelte az F‑81/06. sz., Duyster kontra Bizottság ügynek a Közszolgálati Törvényszék nyilvántartásából
való törlését. A Bizottság vállalja, hogy 2000 euró átalányösszeget fizet a felperesnek. A Bizottság vállalja, hogy a felperes
számára elkészített levélnek a Közszolgálati Törvényszék 2008. június 12‑i levelében szereplő javaslatok alapján módosított
változatát aláírja, a felperes személyi aktájához csatolja, és azt a felperessel közli. A Bizottság viseli a saját költségeit,
és 1000 euró erejéig a felperesnél felmerült költségeket.
Összefoglaló
Tisztviselők – Kereset – A Közszolgálati Törvényszék előtti jogvita egyezség útján történő rendezése – A nyilvántartásból
való törlés
(A Közszolgálati Törvényszék eljárási szabályzata, 69. és 74. cikk)